
JUGOREKLAM — LJUBLJANA 


edne zime, dok su krupne pa- 

hulje snijega zasipale zem- 

lju, jedna je kraljica vezla 

kraj širom otvorenog pro- 
zora, a ptičice su slijetale i zobale mrvice 
kruha. Zagledavši se u pahuljice, kraljica 
se ubode iglom u prst i tri kapi krvi kap- 
nuše u snijeg. Svježe rumenilo na bjelini 
snijega učini se kraljici tako lijepim da 
istog časa poželi: — O, kako bih voljela 
da moje dijete bude bijelo kao snijeg i 
rumeno kao krv, a kosa da mu je crna 
kao vlažna hrastova kora! 

Uskoro zatim kraljica donese na svi- 
jet kćerku koja je bila bijela kao snijeg, 
i rumena kao krv, a kosa joj je bila crna 
i sjajna kao ebanovina, te joj dadoše ime 
Snjeguljica. Ali kraljici ne bi suđeno da 
se dugo raduje svojoj kćeri i ona umrije 
ubrzo poslije poroda. Godinu dana žalio 
je kralj za svojom ženom, a onda je do- 
veo na dvor drugu kraljicu i oženio se 
njome. Bila je to veoma lijepa, ali odviše 
ohola i nemila žena, koja nije mogla pod- 
nijeti ni pomisao da bi je netko mogao 
nadmašiti ljepotom. 

Na zidu njezine sobe visilo je čarobno 
ogledalo u koje se s vremena na vrijeme 
ogledala, govoreći: 

— Ogledalo, krasno ogledalo moje, 

reci na svijetu najljepši tko je! 

A čarobno ogledalo odgovaralo bi joj 
istog časa: 

— Prelijepa si i prekrasna, o kraljice 

naša, 
I u svijetu ljepotom te nitko ne 
premaša! 

Tada bi se kraljica umirila, znajući da 
njezino ogledalo nikada ne laže. 

Snjeguljica je rasla na dvoru svog oca 
kao skriveni cvijet, postajući iz dana u 
dan sve ljupkijom i ljepšom, dok napo- 
kon ljepotom nije nadmašila i samu kra- 
ljicu. A kad ova poslije nekog vremena 
opet zapita čarobno ogledalo: 

— Ogledalo, krasno ogledalo moje, 

reci na svijetu najljepši tko je, — 
ono joj odgovori: 





— Prelijepa si i prekrasna, o kraljice 
naša, : 
No ljepotom Snjeguljica stoput te 
premaša! 

Kraljica problijedi od zlobe i jada, pa 
odmah dozva dvorskog lovca i naredi mu: 
— Odvest ćeš Snjeguljicu u šumu i pogu- 
biti je, a meni ćeš donijeti njezino srce 
kao dokaz da si ispunio naređenje! 

Lovac posluša kraljicu i odvede Snje- 
guljicu duboko u šumu, pa trgne iza po- 
jasa nož da je ubije. Videći da će ie vo- 
gubiti, Snjeguljica plačući pade na kolje- 
na pred lovca i stane ga moliti: 

— O dobri lovče, smiluj mi se, jadnoj 
sirotici i pokloni mi život. Ja ti se kunem 
da ću potražiti utočište među divljim zvi- 
jerima u najdubljoj šumi i da se nikada 
više neću vratiti na dvor svog oca! 

Dirnut Snjeguljičinom ljepotom, lo- 
vac se sažali na nju i reče: 

— Bježi onda! Bježi što brže i što da- 





lje,jadno dijete! 

Ne čekajući da joj se dvaput kaže, 
Snjeguljica otrča, a lovac odapne strijelu 
na jedno lane. Izvadi mu srce i odnese ga 
kraljici. 

Za to vrijeme Snjeguljica je bježala 
ne zaustavljajući se sve dok nije pao 
mrak. Tada ugleda usred šume malu brv- 
naru i uđe da se odmori. U kućici je za- 
tekla stolić zastrt bijelim stolnjakom. Na 
njemu je bilo postavljeno sedam tanjuri- 
ća, sedam žlica, sedam viljuščica, sedam 
nožića i sedam malenih vrčeva. Duž jed- 
nog zida bilo je poredano sedam krveti- 
ća s posteljinom bijelom kao snijeg. 

Kako je bila veoma gladna i žedna, 
Snjeguljica uzme iz svakog tanjurića ma- 
lo variva, od svakog komadića kruha po 
zalogaj, i iz svakog vrčića otpi mali gut- 
ljaj vina ne želeći nikoga oštetiti. Okrije- 
pivši se tako, Snjeguljica osjeti da je sa- 
vladava umor, i napokon odluči da se ma- 

lo odmori na jednom od sedam kreveti- 
ća. Prvi joj bijaše premalen, drugi preve- 
lik, treći previsok, četvrti prenizak, peti 
preširok, šesti preuzak, dok se napokon 
nije smjestila u sedmi krevetić koji bija- 
še upravo za nju i odmah zaspa. 

Kad se već dobro smrklo, stigoše i sta- 
novnici ove neobične kućice. Bijahu to se- 
dam patuljaka koji su po cijeli dan kopali 
zlato u brdima. Čim posjedaše za stol, pri- 
mijetiše da je netko dolazio u njihov dom. 
— Tko je sjedio na mojoj stoličici? — 
povika prvi. — Tko je jeo iz mog tanju- 
rića? — javi se drugi. Treći dodade: — 
Tko je gricnuo od mog kruha? — Četvrti 
će: — Tko se služio mojom žlicom? — Pe- 
ti: — Tko je rezao mojim nožićem? — 
Šesti: — Tko je gucnuo iz mog vrčića? — 
Ali najviše bijaše iznenađen sedmi patu- 
ljak kad je u svojem krevetiću ugledao 
Snjeguljicu. Uzbuđen, on pozva ostale pa- 
tuljke koji odmah dotrčaše sa svjetiljka- 

ma u ruci, pa stadoše radoznalo osvjetlja- 
vati njezino lice. — 0, ljudi, lijepog li dje- 
teta! — uzvikivali su zadivljeno. Videći 
kako čvrsto spava, ne htjedoše je buditi, 
a sedmi je patuljak spavao te noći po je- 
dan sat kod svakog od svojih drugova. 

U jutro, Snjeguljica se probudi i veo- 
ma se uplaši videći oko krevetića sedam 
patuljaka. Ali svi bijahu prema njoj tako 
ljubazni da se odmah umirila. — Kako 
ti je ime? — obasuše je odmah pitanji- 
ma. — Snjeguljica! — odgovori ona. — 
A kako si dospjela ovamo? — zapitkivali 
su dalje. Snjeguljica im tada ispriča svo- 
ju tužnu povijest i njena nevolja duboko 
dirnu patuljke. 

— Ako se hoćeš o nama brinuti, — 
“reče najstariji patuljak — možeš ostati 
kod nas koliko god želiš i vjerujem da se 
nećeš pokajati! 





— Ostat ću veoma rado! — pristade 
Snjeguljica, i tako ostade u kućici sa se- 
dam patuljaka. 

Vjerujući da je Snjeguljica mrtva, zla 
maćeha stade likovati. Bila je opet naj- 
ljepša na svijetu. Ali poslije nekog vre- 
mena kad je ponovno stala pred svoje 
ogledalo i rekla: 

— Ogledalo, krasno ogledalo moje, 

reci na svijetu najljepši tko je, 

Ono joj odgovori: 

— Prelijepa si i prekrasna, o kraljice 

naša, 
No Snjeguljica u domu sedam 
patuljaka, 
Usred guste šume pune zelenoga 
mraka, 
Ljepotom te i krasotom sto puta 
premaša! 

Videći da je obmanuta, kraljica se 


razljuti i naredi da se pogubi dvorski lo- 
vac, a zatim se, prerušena u staricu, iskra- 
de iz dvora i s košarom punom raznovr- 
sne robe požuri kolibi u kojoj je živjela 
Snjeguljica sa sedam patuljaka. Ugledav- 
ši je već izdaleka, Snjeguljica pomisli: — 
Mada mi je zabranjeno otvarati vrata, ovu 
ću čestitu staricu ipak pustiti da uđe! — 
I ona otvori vrata i pusti staricu u kuću, 
Razgledajući robu, oko joj se najviše za- 
drža na divnom svilenom pojasu ukraše- 
nom zlatom i dragim kamenjem. Hvaleći 
na sva usta ljepotu pojasa, starica stade 
nagovarati Snjeguljicu da ga proba. Snje- 
guljica nije mogla odoljeti iskušenju, pa 
na staričino navaljivanje dopusti da je 
opaše ne sluteći nikakvo zlo. Ali starica 
tako krvnički steže pojas oko njenog tan- 
kog struka, da joj presiječe dah i Snjegu- 
ljica padne kao mrtva. Uskoro zatim vra- 





tiše se patuljci s rada i neobično se upla- 
šiše videći Snjeguljicu kako leži bez ika- 
kva znaka života. Brzo joj rasjekoše po- 
jas kojim je bila stegnuta pa je digoše na 
krevetić. Napokon joj se lagano vrati 
dah i Snjeguljica otvori oči. — Ta starica 
nije bila nitko drugi nego kraljica gla- 
vom! — povikaše patuljci u glas, kad im 
Snjeguljica ispriča što se dogodilo dok 
njih nije bilo kod kuće. — Čuvaj se zato 
i nikoga ne puštaj u kuću! 
Vrativši se na dvor, zla kraljica od- 
mah pohita ogledalu i viknu: 
— Ogledalo, krasno ogledalo moje, 
reci na svijetu najljepši tko je! 
Ali joj ogledalo opet odgovori: 
— Prelijepa si i prekrasna, o kraljice 
naša, 
No Snjeguljica u domu sedam 
patuljaka, 





Usred guste šume pune zelenoga 


Ljepotom te i krasotom sto puta 
premaša. 

— Ha, tako dakle! — pozelenje kra- 
ljica od jeda i zlobe. — Čekaj samo, sada 
ti neće ni patuljci pomoći! — Odmah po- 
hita u skriveni kutak zamka, pun sova i 
šišmiša, gdje je obavljala razne vradžbi- 
ne i ubrzo se vrati odande noseći u ruci 
prekrasnu jabuku, čija je jedna polovica 


bila žuta kao zlato, a druga rumena kao 
krv. Pri samom pogledu na jedru jabuku 
svakome bi voda potekla na usta. Ali tko 
se prevari i zagrize u nju, istog bi časa 
pao mrtav! | 

Sad se kraljica prerušila u staru se- 
ljanku, zatim se iskrala iz dvora, noseći u 
ruci košaricu punu jabuka. Kad stiže 
pred kućicu u koioj je živjela Snjeguljica 
sa sedam patuljaka, ona pokuca na vrata. 
— Evo jabuka! Lijepih iabuka! — nudila 
ie svoju robu. Snjeguljica se pojavi na 
prozoru i reče: 

— Ne mogu vas pustiti u kuću, dobra 
starice! Patuljci su mi zabranili otvarati 
vrata! — Ne mari, drago dijete — odgo- 
vori seljanka. — Ovako lijepe jabuke kao 


što su moje lako ću prodati, a za tvoju 
ljubaznost dopusti da ti darujem jednu 
jabuku! — I ona pruži Snjeguljici pre- 
krasnu jabuku čija je jedna polovica bila 
žuta kao zlato, a druga rumena kao krv. 


— Hvala vam, dobra bakice, ali ja je 
ne smijem primiti! — promuca Snjegu- 
ljica opčinjena ljepotom jabuke. — Valj- 
da se ne bojiš da je otrovana? — nasmija 
se starica vadeći nožić. Evo da bih te umi- 
rila, prepolovit ću je i rumenu polovicu 
dati tebi, a ja ću pojesti ovu žutu! 

I starica prepolovi jabuku koja je sa- 
mo u svojoj crvenoj polovici bila otrov- 

na. Videći kako seljanka u slast jede svo- 
ju polovicu, Snjeguljica nije mogla srcu 
odoljeti pa se i ona prihvati one rumene 
polovice. Tek što je prinese ustima i za- 
grize pade mrtva na pod. 

Kad se patuljci vratiše kući i kad za- 
tekoše Snjeguljicu na podu bez znaka ži- 
vota, njihovom očaju nije bilo kraja. Od- 
mah su je prenijeli na postelju u dubokoj 
žalosti, ali Snjeguljici njihovo ridanje i 
plač nisu pomogli. 

Tri dana oplakivali su je patuljci, a 
onda je htjedoše sahraniti. Ona je bila 
tako lijepa i svježa kao da je tek zaspala 
i patuljci s tugom uzdahnuše: 

— Bio bi grijeh ovakvu ljepoticu spu- 
stiti u crnu zemlju! — Zato napraviše di- 
van lijes od prozirnog kristala i u njega 





spustiše Snjeguljičino tijelo. Onda lijes 
odnesoše na obližnji brežuljak pored svo- 
je kućice i tu ga ostaviše, kako bi im nji- 
hova draga Snjeguljica uvijek bila pred 
očima. 

Baš u to vrijeme jedan kraljević, lo- 
veći po okolici zaluta u šumi i slučajno 
prođe pored njihove kućice. Kad ugleda 
na brežuljku kristalni lijes i u njemu pre- 
krasnu Snjeguljicu, kraljević, zadivljen 
njenom ljepotom, reče patuljcima: — 
Prepustite mi ovaj lijes i ljepoticu u nje- 
mu pa ću vam dati sve što zatražite! — 
Ali patuljci ne htjedoše ni čuti. — Nema 
tog blaga na svijetu za koje bismo dali 
našu dragu Snjeguljicu — povikaše u je- 
dan glas. — A vi mi je onda voklonite — 
reče na to kraljević — kako bih se mogao 

svakog časa diviti njenoj ljepoti jer osje- 
ćam da mi bez nje više nema života! — 
Videći toliku ljubav u kraljevića, patuljci 
se smilovaše i dadoše mu kristalni lijes 
s mrtvom Snjeguljicom. Kraljević tada 
naredi svojim slugama da dignu lijes na 
ramena i da ga ponesu u njegov dvor. Ali 
uz put, jedan od slugu zaplete se o ne- 
kakvo šumsko korijenje, i od tog udarca 
potrese se lijes i Snjeguljici ispadne iz 
grla komadić otrovane iabuke. Ona otvo- 
ri oči, podiže poklopac lijesa i uspravi se 
u njemu živa i zdrava, kao da se tek pro- 
budila iz krepkog sna. 

— Gdje sam? — uzviknu iznenađeno. 
Kraljević joj brzo priđe i sav blažen od 


sreće reče: — Umiri se, prelijepa Snjegu- 
ljice, ti si pod mojom zaštitom! — Tada 
joj se predstavi i ispriča što se sve do- 
godilo. — Ostaje mi još samo da ti ka- 
žem — reče na kraju — da te volim iz- 
nad svega na svijetu i da zatražim tvoju 
ruku! 

Snjeguljica, kojoj se također svidio 
lijepi kraljević, rado pristade i pođe s 
niim na dvor njegova oca, gdije su se od- 
mah vjenčali ne zaboravliaiući da na 
svadbeno veselie pozovu i sedam vatulia- 
ka, koji su stigli u kraljevom šestoropre- 
gu. A zla kraljica, čuvši kakvu ie sreću 
dočekala Snjeguljica od muke se razbo- 
li i umre. 

